b"\n_START_ARTICLE_\nRoure de Can Clapers\n_START_SECTION_\nEntorn\n_START_PARAGRAPH_\nS'al\xc3\xa7a en una raconada poc freq\xc3\xbcentada, mig amagat per la vegetaci\xc3\xb3 i envoltat de conreus i masies. Tot i que es localitza al municipi de Sentmenat, el millor acc\xc3\xa9s \xc3\xa9s des del nucli urb\xc3\xa0 de Palau de Plegamans.\n_START_SECTION_\nAspecte general\n_START_PARAGRAPH_\nEs troba en un estat de conservaci\xc3\xb3 molt malm\xc3\xa8s: el tronc est\xc3\xa0 atacat massivament per insectes devoradors de fusta. La vegetaci\xc3\xb3 de l'entorn, per altra banda, amena\xc3\xa7a d'engolir l'arbre.\n_START_SECTION_\nAcc\xc3\xa9s\n_START_PARAGRAPH_\nEs troba al costat de la masia de Can Clapers: des del centre urb\xc3\xa0 de Palau de Plegamans, seguim les indicacions en direcci\xc3\xb3 al cementiri municipal, ubicat a l'extrem oest de la poblaci\xc3\xb3. Poc abans d'arribar-hi, tombem a l'esquerra pel carrer del Cam\xc3\xad de Can Clapers. En acabar l'asfalt, seguim per pista de terra, travessant un torrent i tombant a la dreta. De seguida passem pel costat de l'espectacular masia de Can Clapers. Cent metres m\xc3\xa9s enll\xc3\xa0, arribem a un encreuament. Deixem el cotxe i continuem a peu per la pista de la dreta, travessant un camp. A l'altra banda d'aquest, a tocar de la llera del torrent, s'al\xc3\xa7a el roure. Coordenades UTM: 31T X0429382 Y4604910."